**Együttműködési megállapodás**

amely létrejött egyrészről **Budapest Főváros II. Kerületi Önkormányzat** (székhely: 1024 Budapest Mechwart liget 1., adószám: 15735650-2-41, bankszámlaszám: 12001008-00201761-00100004 képviseli: Örsi Gergely polgármester (a továbbiakban: **Önkormányzat**),

másrészről a **GreenGo Car Europe Zrt.**

Székhelye: 1075 Budapest, Rumbach Sebestyén utca 15.

Adószáma: 27542381-2-42

Cégjegyzék száma: 01-10-141666

Bankszámla száma: 12001008-01440586-00100009

Képviseli: Ádám Boglárka (továbbiakban: Társaság),

mint együttműködő partnerek (a továbbiakban: **Együttműködő Felek**) között az alulírott helyen és napon az alábbiak szerint:

**Budapest Főváros II. Kerületi Önkormányzat** elismeri és megbecsüli a Társaság városi környezetre gyakorolt hatását, ezért az Önkormányzat folyamatos és hosszú távú jövőbeni együttműködés kereteinek, irányvonalának meghatározása által, jelen megállapodás alapján kíván általános keretet biztosítani a városi környezet élhetőbbé tétele céljából.

# A megállapodás célja

1. A tárgyi megállapodás célja Budapest Főváros II. kerületében a helyi lakosság, valamint a kerületben dolgozók számára élhetőbb, fenntartható lakókörnyezet biztosítása. A környezeti ártalmak számának csökkentése, valamint azok ártalmas hatásainak mérséklése. Az Együttműködő Felek jelen megállapodással kívánják elérni a kerületben a fenntartható közlekedés kialakítását és fenntartását, valamint a lakosság és a kerületben dolgozók számára élhető környezet biztosítását, illetve az alternatív környezettudatos ismeretek bővítését a helyi lakosok és közösségek számára.

# A megállapodás tárgya

1. Az Együttműködő Felek a helyi lakosok számára élhető lakókörnyezet kialakításában, illetve fenntartásában működnek együtt. Ennek érdekében a Felek megállapodnak, hogy az alábbi elérendő célokat fogalmaznak meg:
* Telekocsi rendszerek optimális kihasználásának támogatása
* Autómegosztás hasznosságának népszerűsítése
* Elektromos gépjárművel való közlekedés támogatása
* Gépjármű forgalom csökkentése, kiemelten az agglomerációs területekről érkezők tekintetében
* Új elektromos töltőpontok létesítése
* Kerületi úthálózat fejlesztése
* Zöld, fenntartható, valamint közösségi megoldások alkalmazásáról szóló lakossági edukációs kampányok megvalósítása
* Lakossági kedvezmények biztosítása közösségi autóbérlő szolgáltatásokra
* Munkavállalói kedvezmények biztosítása közösségi autóbérlő szolgáltatásokra
* Az Önkormányzat által megjelölt partnerek részére közösségi autóbérlő szolgáltatás esetében kedvezmények biztosítása

Az Együttműködő Felek együttműködnek a célok elérésében, helyszínének biztosításában, a működési feltételek biztosításában és fenntartásában, valamint az ehhez szükséges eszközök biztosításában.

A partneri kapcsolatokban rejlő lehetőségek minél hatékonyabb kihasználása érdekében, az Együttműködő Felek kötelezettséget vállalnak arra, hogy közérdekű döntéseikről kölcsönösen tájékoztatják egymást, együttműködnek az általuk szervezett rendezvények programjainak összehangolásában és közös szervezésében. Segítik egymást a szociális problémák megoldásában, szociális tevékenységben, valamint közösségi kezdeményezések és közös pályázatok megvalósításában.

# Felek vállalásai

4. Önkormányzat vállalja, hogy

* tárgyalásokat folytat a szerződés II. fejezetében meghatározott területeket érintő kérdésekben
* a Társaság tevékenységi körét érintő pályázatokba, azok megvalósításába bevonja partnerként;
* az általa szervezett olyan rendezvény esetén, amely a Társaság tevékenységi körét érinti, az azt képviselő személlyel megfelelő időben és írásban előzetesen egyeztet.

5. A Társaság vállalja, hogy

* az Önkormányzatot – előzetes egyeztetés alapján – bevonja rendezvényeinek megszervezésébe;
* A II. fejezetben foglalt célok eléréséhez szükséges feltételeket, eszközöket biztosítja,
* a Társaság tevékenységi körét érintő pályázatokba, azok megvalósításába az

Önkormányzatot szükség szerint partnerként bevonja,

* a jelen Megállapodás végrehajtása érdekében együttműködik az önkormányzati szervekkel.
1. Együttműködő Felek megállapodnak abban, hogy a közösen szervezett rendezvények, programok, valamint közfeladat ellátása során egymást azonos mértékben és kölcsönösen támogatják a tulajdonukat képező ingatlanok, ingóságok, természetbeni munkavégzés, önkéntes munka rendelkezésre bocsátásával.
2. A Társaság kijelenti, hogy a nemzeti vagyonról szóló 2011. évi CXCVI. törvény értelmében átlátható szervezet és az alábbi tevékenységeket végzi:
* személygépjármű kölcsönzése
* személygépjármű-, könnyűgépjármű-kereskedelem
* egyéb gépjármű-kereskedelem
* gépjárműjavítás, -karbantartás
* ital nagykereskedelme
* porcelán-, üvegáru-, tisztítószer-nagykereskedelem
* egyéb háztartási cikk nagykereskedelme m.n.s.
* vegyi áru nagykereskedelme
* taxis személyszállítás
* szárazföldi szállítást kiegészítő szolgáltatás
* hangfelvétel készítése, kiadása
* hírügynökségi tevékenység
* egyéb információs szolgáltatás
* egyéb pénzügyi közvetítés
* egyéb pénzügyi kiegészítő tevékenység
* üzletviteli, egyéb vezetési tanácsadás
* mérnöki tevékenység, műszaki tanácsadás
* fordítás, tolmácsolás
* egyéb szakmai, tudományos, műszaki tevékenység
* gépjárműkölcsönzés
* egyéb gép, tárgyi eszköz kölcsönzése
* immateriális javak kölcsönzése
* konferencia, kereskedelmi bemutató szervezése
* követelésbehajtás
* egyéb kiegészítő üzleti szolgáltatás
* számviteli, könyvvizsgálói, adószakértői tevékenység

# Kapcsolattartásra vonatkozó rendelkezések

1. Együttműködő Felek képviselői a kerületet érintő fontosabb kérdésekről rendszeresen konzultálnak és évente egy alkalommal értékelik a megállapodásban foglaltak teljesülését.
2. Együttműködő Felek kapcsolattartás céljából következő személyeket jelölik ki:

**Önkormányzat részéről:**

Név: Gyülvészi András (Közösségi Kapcsolatok Igazgató)

Telefonszám: +36 20 277-9749

Email: Gyulveszi.Andras@masodikkerulet.hu

Név: Szabó-Bartha Nikolett (Titkársági koordinátor)

Telefonszám. +36 30 511 7155

Email: Szabo.Bartha.Nikolett@masodikkerulet.hu

**Szervezet részéről:**

Név: Ádám Boglárka (vezérigazgató)

Telefonszám: +36 20 200 2227

Email: adam.boglarka@greengo.com

Név: Hutiray Borbála

Telefonszám: +36 30 304 9775

Email: borbala@greengo.com

# A megállapodás tartama, felmondása

1. Jelen megállapodás 2023. szeptember 1. napjától 5 éves határozott időtartamra szól, ezt követően további 5 évre meghosszabbítható, amennyiben az Együttműködő Felek nem kezdeményezik annak megszüntetését.
2. Amelyik fél a III. fejezetben körülírt vállalásainak nem, vagy csak részben, illetve késedelmesen tesz eleget, a másik fél – megfelelő határidő tűzésével – a teljesítésre írásban felszólíthatja, melynek eredménytelen eltelte után a jelen megállapodást azonnali hatállyal felmondhatja. A rendkívüli felmondásra okot adó fél felel a mulasztásából eredő károkért.

# Egyéb rendelkezések

1. Jelen megállapodás mindkét fél általi aláírásának napján lép hatályba.
2. Együttműködő Felek kötelezettséget vállalnak arra, hogy amennyiben személyükben jogutódlásra kerül sor, a jogutódlást megelőzően kötelesek egymást írásban tájékoztatni és a jogutódi várományost is felvilágosítani jelen szerződés tartalmáról. Együttműködő Felek megállapodnak abban, hogy a jogutódokat jelen szerződés nem köti, a jogutódlás bekövetkeztével jelen partnerségi együttműködési megállapodás megszűnik.
3. Jelen megállapodásban nem szabályozott kérdésekben a Polgári Törvénykönyv rendelkezései és a vonatkozó mindenkori hatályos jogszabályok az irányadóak.
4. Együttműködő Felek kijelentik, hogy a jelen megállapodásból eredő vitás kérdéseket elsősorban tárgyalások útján kísérelik meg egymás között rendezni, melynek eredménytelensége esetén fordulnak a Szervezet székhelye szerinti bírósághoz.
5. Jelen megállapodás 4 (négy) eredeti, egymással megegyező példányban készült, amelyet Felek annak elolvasását és értelmezését követően, mint akaratukkal mindenben megegyezőt írták alá. A megállapodásból 2 (kettő) példány az Önkormányzatot, 2 (kettő) példány a Társaságot illeti.

Budapest, 2023. ………………….

|  |  |
| --- | --- |
| **GreenGo Car Europe Zrt.**  | **Budapest Főváros II. Kerületi Önkormányzat**  |
| Képviseletében: Ádám BoglárkaVezérigazgató | Képviseletében: Örsi Gergely Polgármester |